Χίρο Σάγκα

Η Χίρο Σάγκα (嵯峨 浩, Saga Hiro, 16 Απριλίου 1914 – 20 Ιουνίου 1987) ήταν Ιαπωνίδα ευγενής και συγγραφέας απομνημονευμάτων. Ήταν κόρη του μαρκήσιου Σανέτο Σάγκα και μακρινή συγγενής του αυτοκράτορα Χιροχίτο. Παντρεύτηκε το 1937 τον Πούζιε, τον νεότερο αδερφό του Που Γι, του τελευταίου μονάρχη της Δυναστείας Τσινγκ της Κίνας μεταξύ 1908 και 1912 και τον ηγεμόνα του Μαντσουκούο που υποστηρίχθηκε από τους Ιάπωνες μεταξύ 1932 και 1945. Μετά τον γάμο της με τον Πούζιε, ήταν γνωστή αλλά και αναγνώρισεη ίδια τον εαυτό της ως  Αϊσινκακούρα Χίρο (愛新覺羅•浩) (γνωστή και ως Αϊζιντσουέλου Χάο).

 Βίος 
Η οικογένεια Σάγκα ανήκε στην αριστοκρατία της αυλής Κούγκε (μια ιαπωνική αριστοκρατική τάξη που κυριαρχούσε στην Ιαπωνική Αυτοκρατορική Αυλή στο Κιότο) και παρακλάδι της Ογκιμάτσι Σάντζο (正親町三条家). Μοιραζόταν τον ίδιο προ-προπάππο από την οικογένεια του πατέρα της με τον Αυτοκράτορα Μέιτζι, τον Ογκιμιτσισάντζο Σανετόμο. Η Σάγκα γεννήθηκε στο Τόκιο το 1914 ως η μεγαλύτερη κόρη του Μαρκήσιου Σανέτο Σάγκα (嵯峨実勝) και της Ναόκο Χαμαγκούτσι (浜口 尚子). Εκπαιδεύτηκε στο γυναικείο παράρτημα της σχολής Γκακουσούιν.

 Πριγκίπισσα 
Το 1936, η Σάγκα παρουσιάστηκε στον Πούζιε, τον μικρότερο αδερφό του Που Γι, του ηγεμόνα του Μαντσουκούο. Ο Πούζιε τότε παρακολουθούσε την Αυτοκρατορική Ιαπωνική Στρατιωτική Ακαδημία. Η Σάγκα και ο Πούζιε παντρεύτηκαν μέσω ενός Μιάι (ένα ιαπωνικό παραδοσιακό έθιμο που σχετίζεται στενά με το δυτικό προξενιό, στο οποίο μια γυναίκα και ένας άνδρας γνωρίζονται μεταξύ τους μέσω τρίτων για να εξετάσουν τη δυνατότητα γάμου). Ο Πούζιε είχε επιλέξει τη φωτογραφία της από έναν αριθμό πιθανών υποψηφίων που είχαν ελεγχθεί από τον στρατό Κουαντούνγκ. Καθώς ο αδερφός του Που Γι δεν είχε άμεσο κληρονόμο, ο γάμος είχε έντονες πολιτικές προεκτάσεις και είχε ως στόχο τόσο την ενίσχυση των σχέσεων μεταξύ των δύο χωρών όσο και την εισαγωγή ιαπωνικού αίματος στην αυτοκρατορική οικογένεια των Μάντσου.Lebra, Above the Clouds

Η τελετή αρραβώνων πραγματοποιήθηκε στην πρεσβεία Μαντσουκούο στο Τόκιο στις 2 Φεβρουαρίου 1937 με τον επίσημο γάμο να πραγματοποιήται στην Αίθουσα του Αυτοκρατορικού Στρατού στην Κουντανζάκα του Τόκιο στις 3 Απριλίου. Τον Οκτώβριο, το ζευγάρι μετακόμισε στο Τσανγκτσούν, την πρωτεύουσα του Μαντσουκούο. Είχαν δύο κόρες, την Χουισένγκ (26 Φεβρουαρίου 1938 – 4 Δεκεμβρίου 1957) και την Χουσένγκ (αργότερα γνωστή ως Κοσέι Φουκουνάγκα), και όπως φαινόταν ήταν ένας ευτυχισμένος γάμος.

 Μεταγενέστερος βίος 
μικρογραφία|234x234εσ|Μαρκήσιος Σανέτο Σάγκα, πατέρας της Χίρο Σάγκα
Κατά τη διάρκεια της εκκένωσης του Μαντσουκούο κατά τη διάρκεια της σοβιετικής εισβολής στη Μαντζουρία (επίσημη ονομασία: Επιχείρηση Στρατηγικής Επίθεσης στην Μαντζουρία), η Σάγκα χωρίστηκε από τον σύζυγό της. Ενώ ο Πούζιε συνόδευε τον Που Γι σε μια προσπάθεια να δραπετεύσει αεροπορικώς, η Σάγκα  και η μικρότερη κόρη της Χουσένγκ στάλθηκαν με τρένο στην Κορέα μαζί με τη Γουάνρονγκ (σύζυγο του Που Γι). Το τρένο αιχμαλωτίστηκε από τις κινεζικές κομμουνιστικές δυνάμεις στην πόλη Νταλίζι, στο σημερινό Λινγιάνγκ, τον Ιανουάριο του 1946. Τον Απρίλιο, μεταφέρθηκαν σε ένα αστυνομικό τμήμα στο Τσανγκτσούν, τελικά αφέθηκαν ελεύθεροι για να αιχμαλωτιστούν ξανά και να κλειδωθούν σε ένα αστυνομικό τμήμα στο βόρειο Τζιλίν. Όταν οι δυνάμεις του Κουομιντάνγκ (Κινεζικό Εθνικιστικό Κόμμα) βομβάρδισαν την Τζιλίν, οι κρατούμενοι μεταφέρθηκαν σε μια φυλακή στο Γιαντζί, μια κομητεία στα ανατολικά της επαρχίας Τζιλίν της Κίνας. Στη συνέχεια, η Σάγκα και η κόρη της οδηγήθηκαν σε φυλακή στη Σαγκάη και τελικά επαναπατρίστηκαν στην Ιαπωνία. Το 1961, μετά την απελευθέρωση του Πούζιε από τη φυλακή, το ζευγάρι επανενώθηκε με την άδεια του Κινέζου πρωθυπουργού Τσου Εν Λάι (πρωθυπουργός της Λαϊκής Δημοκρατίας της Κίνας από το 1949 έως το 1976). Έζησαν στο Πεκίνο από το 1961 μέχρι τον θάνατό της το 1987.Behr, The Last Emperor, σελ. 268-269

Η Σάγκα και ο Πούζιε θάφτηκαν σε ένα οικογενειακό οικόπεδο στο Σιμονοσέκι, του Γιαμαγκούτσι, με τη μεγαλύτερη κόρη τους, Χουισένγκ.

 Απόγονοι 
Η Χίρο Σάγκα και ο Πούζιε είχαν δύο κόρες: την Χουισένγκ και την Χουσένγκ.

 Η Χουισένγκ γεννήθηκε στο Τσανγκτσούν και σπούδασε στο Πανεπιστήμιο Γκακουσούιν. Πέθανε στο όρος Αματζί στις 10 Δεκεμβρίου 1957 σε μια υπόθεση δολοφονίας-αυτοκτονίας (εξαφανίστηκε στις 4 Δεκεμβρίου 1957 και αργότερα βρέθηκε νεκρή στο όρος Αματζί στη χερσόνησο Ίζου, φορώντας ένα χρυσό δαχτυλίδι στο δάχτυλό της, πεσμένη με το κεφάλι της στο αριστερό χέρι του συζύγκου της Όκουμπο, Ο σύζυγος της κρατούσε ένα πιστόλι στο δεξί του χέρι).Edward Robb Ellis and George N. Allen; Library of Congress Catalog Card Number 61-3474 (1961) Doubleday & Company, Inc.; Traitor Within: Our Suicide Problem
 Η Χουσένγκ σπούδασε στο Γυναικείο Πανεπιστήμιο Γκακουσούιν στο Τόκιο. Τον Νοέμβριο του 1960, ο πατέρας της Πούζιε απελευθερώθηκε από το Κέντρο Διαχείρισης Εγκληματιών Πολέμου στο Φουσούν, μετά τη χάρη της κινεζικής κυβέρνησης και εντάχθηκε στο Κομμουνιστικό Κόμμα. Η Χουσένγκ, η οποία δεν είχε δει τον πατέρα της για 16 χρόνια, ταξίδεψε στην Κίνα με τη μητέρα της τον επόμενο χρόνο για να τον επισκεφτεί. Οι γονείς της ενώθηκαν ξανά και εγκαταστάθηκαν στο Πεκίνο, ενώ ο Χουσένγκ επέστρεψε στην Ιαπωνία και έγινε Ιάπωνας πολίτης μέσω της πολιτογράφησης. Αργότερα το 1963, η Χουσένγκ ταξίδεψε ξανά στην Κίνα και έμεινε με τους γονείς της για ένα χρόνο πριν επιστρέψει στην Ιαπωνία.木繁, 舩 (1989). 皇弟溥傑の昭和史. Japan: Shinchosha. σελ.185 Παντρεύτηκε τον Κέντζι Φουκουνάγκα (福永健治) το 1968 και απέκτησε μαζί του πέντε παιδιά.

 Απομνημονεύματα 
μικρογραφία|Η Χίρο Σάγκα και ο Πούζιε με την κόρη τους
Η Χίρο Σάγκα δημοσίευσε τα απομνημονεύματά της, Αντιξοότητες μιας Πριγκίπισσας, το 1959. Έγινε ένα εξαιρετικά δημοφιλές μπεστ σέλερ της εποχής και το 1960 διασκευάστηκε σε ταινία, The Wandering Princess (Η Περιπλανώμενη Πριγκίπισσα), από τον σκηνοθέτη Κινούγιο Τάνακα.

 Απεικονίσεις στα ΜΜΕ 

 Η Σάγκα είναι ένας δευτερεύων χαρακτήρας στη βραβευμένη με Όσκαρ ταινία του 1987 Ο τελευταίος αυτοκράτορας, όπου την υποδύεται η Κινέζα ηθοποιός Τσενγκ Σουγιάν.
 Το 1960, ο Κινούγιο Τάνακα παρήγαγε και σκηνοθέτησε την Περιπλανώμενη Πριγκίπισσα (流転の王妃), μια ταινία προσαρμοσμένη από τα απομνημονεύματα της Χίρο Σάγκα που δημοσιεύθηκαν το 1959, με τους Ματσίκο Κιό και Έιτζι Φουνακόσι στους ρόλους των Πούζιε και Σάγκα.
 Η ιστορία του Πούζιε και της Χίρο Σάγκα προσαρμόστηκε σε ένα τηλεοπτικό δράμα, Ruten no Ōhi - Saigo no Kōtei (流転の王妃・最後の皇弟), που προβλήθηκε στην τηλεόραση το 2003. Ο Τακάκο Τόκιουα, ο οποίος παρουσίαζε το δράμα , ήταν συμμαθητής του εγγονού της Σάγκα (γιου της Χουσένγκ) στην πραγματική ζωή.

 Παραπομπές 

 Βιβλιογραφία 



 Εξωτερικοί σύνδεσμοι 

 Πληροφορίες για τη δραματοποίηση του γάμου του Πούζιε και της Χίρο Σάγκα από την τηλεόραση της Ιαπωνίας το φθινόπωρο του 2003 

Κατηγορία:Ασιάτες του 20ού αιώνα
Κατηγορία:Πριγκίπισσες της δυναστείας Τσινγκ